जोधपुर के मार्ग में पड़ने वाले पाली से 20 किलोमीटर की दूरी पर स्थित चोटिला गांव के नजदीक यह मंदिर है, जहां एक 350 सीसी की रॉयल इनफील्ड मोटरसाइकिल बुलेट देवता के रूप में विराजमान है। यहां हर दिन तीर्थयात्रियों का भारी शोरगुल रहता है। प्रत्येक दिन ग्रामीण लोग और यात्री यहां रुककर इस मोटरसाइकिल और इसके दिवंगत मालिक ओम सिंह की प्रार्थना करते हैं। मंदिर में मोटरसाइकिल के पीछे सिंह की एक बड़ी से तस्वीर लगी हुई है, लोग उन्हें प्यार से ओम बाना कहते हैं। ऐसा कहा जाता है कि जो व्यक्ति इस मंदिर में रुककर प्रार्थना नहीं करता वह एक खतरनाक यात्रा पर होता है।